Bwyd, Cymru Enwi, cymhwyso a chychwyn 1 1 Enw’r Rheoliadau hyn yw Rheoliadau Deunyddiau ac Eitemau mewn Cysylltiad â Bwyd (Cymru) (Diwygio) 2017. 2 Mae’r Rheoliadau hyn yn gymwys o ran Cymru. 3 Daw’r Rheoliadau hyn i rym ar 14 Medi 2017. Diwygio Rheoliadau Deunyddiau ac Eitemau mewn Cysylltiad â Bwyd (Cymru) 2012 2 Mae Rheoliadau Deunyddiau ac Eitemau mewn Cysylltiad â Bwyd (Cymru) 2012 wedi eu diwygio yn unol â rheoliadau 3 i 15. 3 Yn rheoliad 2(1) (dehongli), yn lle’r diffiniad o “Rheoliad 10/2011” rhodder— “ystyr “Rheoliad 10/2011” (“ Regulation 10/2011 ”) yw Rheoliad y Comisiwn (EU) Rhif 10/2011 ar ddeunyddiau ac eitemau plastig y bwriedir iddynt ddod i gysylltiad â bwyd ; . 4 Yn rheoliad 7 (troseddau mynd yn groes i ddarpariaethau penodedig yn Rheoliad 450/2009), hepgorer paragraff (2). 5 Yn rheoliad 12(8) (rheolaethau a therfynau), hepgorer “, (6)”. 6 Yn rheoliad 13 (dehongli Rhan 6 a’r Atodlen)— a yn y pennawd, yn lle “a’r Atodlen” rhodder “ac Atodlen 1”; a b yn lle “yr Atodlen” rhodder “Atodlen 1”. 7 Yn rheoliad 14 (troseddau mynd yn groes i ddarpariaethau penodedig yn Rheoliad 10/2011)— a ym mharagraff (1), yn lle “o’r Atodlen” rhodder “o Atodlen 1”; a b hepgorer paragraff (2). 8 Yn lle rheoliad 15 (awdurdodau cymwys at ddibenion Rheoliad 10/2011), rhodder— 15 Yr awdurdodau cymwys at ddibenion Erthyglau 8 ac 16(1) o Reoliad 10/2011 yw’r Asiantaeth Safonau Bwyd, pob awdurdod bwyd yn ei ardal a phob awdurdod iechyd porthladd yn ei ranbarth. 9 Yn rheoliad 16 (cyfyngiadau ar ddefnyddio deilliadau epocsi penodol (BADGE, BFDGE a NOGE))— a ym mharagraff (1)(b), yn lle “paragraffau (2) a (3)” rhodder “paragraff (2)”; b hepgorer paragraff (3); ac c ym mharagraff (4), hepgorer “neu (3)”. 10 Yn rheoliad 19 (troseddau a chosbau)— a ym mharagraff (1), hepgorer “neu (4)”; b ym mharagraff (3), hepgorer “, neu sy’n methu â chydymffurfio â rheoliad 10(6)”; c yn lle paragraff (5) rhodder— 5 Mae person sy’n euog o drosedd yn agored— a yn achos trosedd a grëir gan baragraff (1) neu (4) neu gan reoliad 4(3), 5, 7(1), 14(1), neu 16(4)— i o’i gollfarnu ar dditiad, i ddirwy, neu i garchariad am gyfnod nad yw’n hwy na dwy flynedd, neu’r ddau, neu ii o’i gollfarnu’n ddiannod, i ddirwy; a b yn achos trosedd a grëir gan baragraff (2) neu (3), o’i gollfarnu’n ddiannod i ddirwy nad yw’n uwch na lefel 4 ar y raddfa safonol. 11 Yn rheoliad 20 (gweithredu a gorfodi), yn lle paragraff (2) rhodder— 2 Caiff yr Asiantaeth Safonau Bwyd hefyd weithredu a gorfodi darpariaethau— a Erthyglau 16(1) a 17(2) o Reoliad 1935/2004; b Erthygl 13 o Reoliad 450/2009; ac c Erthygl 16(1) o Reoliad 10/2011. 12 Yn rheoliad 23(2) (y terfyn amser ar gyfer erlyniadau), hepgorer “7(2), 14(2) neu”. 13 Yn lle rheoliad 27 (cymhwyso amrywiol ddarpariaethau’r Ddeddf) rhodder y canlynol— 27 1 Mae adran 10(1) a (2) o’r Ddeddf (hysbysiadau gwella) yn gymwys at ddibenion y Rheoliadau hyn gyda’r addasiad (yn achos adran 10(1)) a nodir yn Rhan 1 o Atodlen 2 at ddibenion— a galluogi i hysbysiad gwella gael ei gyflwyno i berson sy’n ei gwneud yn ofynnol i’r person hwnnw gydymffurfio ag unrhyw un neu ragor o’r darpariaethau a ganlyn— i rheoliadau 10(4), 10(6) a 12(6); ii Erthygl 16 o Reoliad 1935/2004; iii Erthygl 5 o Reoliad 1895/2005; iv Erthyglau 12 a 13 o Reoliad 450/2009; a v ail frawddeg Erthygl 8, Erthygl 15 fel y’i darllenir gydag Atodiad IV, ac Erthygl 16 o Reoliad 10/2011; a b gwneud methu â chydymffurfio â hysbysiad y cyfeirir ato yn is-baragraff (a) yn drosedd. 2 Mae darpariaethau’r Ddeddf a bennir yng ngholofn 1 o’r tabl yn Rhan 2 o Atodlen 2 yn gymwys, gyda’r addasiadau (os oes rhai) a bennir yng ngholofn 2 o’r tabl hwnnw. 3 Nid yw paragraffau (1) a (2) yn rhagfarnu cymhwyso’r Ddeddf i’r Rheoliadau hyn at ddibenion ac eithrio’r rhai a bennir ym mharagraff (1). 14 Yn yr Atodlen (darpariaethau penodedig yn Rheoliad 10/2011)— a ail-rifer yr Atodlen yn Atodlen 1; b yn lle’r testun yn y golofn gyntaf o seithfed res (sy’n ymwneud ag Erthygl 11) y tabl, rhodder “Erthygl 11(1) ac Atodiad I, fel y’u darllenir gydag Erthygl 11(3) a (4)”; ac c hepgorer y cofnodion yn rhes olaf y tabl. 15 Ar ôl Atodlen 1 mewnosoder yr Atodlen 2 a nodir yn yr Atodlen i’r Rheoliadau hyn. Rebecca Evans Gweinidog Iechyd y Cyhoedd a Gwasanaethau Cymdeithasol o dan awdurdod Ysgrifennydd y Cabinet dros Iechyd, Llesiant a Chwaraeon, un o Weinidogion Cymru 9 Awst 2017